Eiendom in Bronkhorstbaai te kry | Netwerk24
Eiendom in Bronkhorstbaai te kry
Eiendomsbeleggers kry volgende week die geleentheid om tenderaanbiedings te maak op verskeie eiendomme in die Kungwini Country Estate in Bronkhorstbaai.
Dié tenderproses word deur Van's Auctioneers behartig.
Die eiendom genaamd Die Solarium in die Kungwini Country Estate in Bronkhorstbaai, wat per tender deur Van's Auctioneers te koop aangebied word.
Eerste aan die beurt is 'n bakeneiendom genaamd Die Solarium. Die besonderse eiendom van 'n raps meer as 1 ha in grootte het 'n ontvangsarea, 'n binnenshuise en buite-swembad, 'n winkelarea, kleedkamers en buitegebiede waar dagbesoekers kan ontspan.
'n Erf van net meer as 2 ha in grootte, wat geoormerk is vir 'n sake-ontwikkeling, is ook beskikbaar. Die eiendom in Matroosbergstraat is geskik vir kleinhandeleiendom, vertoonkamers,'n werkswinkel en selfs 'n vulstasie.
Laastens is daar tien residensiële erwe in die gebied wat as The Ranch bekend staan beskikbaar. Die erwe is gereed vir bouwerk.
Die tenders open op 13 September om 12:00 by die kantore van Tim du Toit Attorneys op die hoek van Rodericks­weg en Sussexlaan in Lynnwood in Pretoria.
Belangstellende kopers kan vansauctions.co.za of sy Facebook-blad besoek of Van's Auctioneers bel by 086 111 8267.